CELEX: 62010TA0562
Language: sl
Date: 2011-12-07 00:00:00
Title: Zadeva T-562/10: Sodba Splošnega sodišča z dne 7. decembra 2011 – HTTS proti Svetu (Skupna zunanja in varnostna politika — Omejevalni ukrepi proti Iranu, sprejeti z namenom preprečevanja širjenja jedrskega orožja — Zamrznitev sredstev — Ničnostna tožba — Obveznost obrazložitve — Postopek z zamudno sodbo — Predlog za intervencijo — Ustavitev postopka)

28.1.2012   
            
            
               SL
            
            
               Uradni list Evropske unije
            
            
               C 25/50
            
         
      Sodba Splošnega sodišča z dne 7. decembra 2011 – HTTS proti Svetu
      (Zadeva T-562/10) (1)
      
      (Skupna zunanja in varnostna politika - Omejevalni ukrepi proti Iranu, sprejeti z namenom preprečevanja širjenja jedrskega orožja - Zamrznitev sredstev - Ničnostna tožba - Obveznost obrazložitve - Postopek z zamudno sodbo - Predlog za intervencijo - Ustavitev postopka)
      (2012/C 25/96)
      Jezik postopka: nemščina
      
         Stranki
      
      
         Tožeča stranka: HTTS Hanseatic Trade Trust & Shipping GmbH (Hambourg, Nemčija) (zastopnika: J. Kienzle in M. Schlingmann, odvetnika)
      
         Tožena stranka: Svet Evropske unije (zastopnika: M. Bishop in Z. Kupčová, zastopnika)
      
         Predmet
      
      Predlog za razglasitev ničnosti Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1) v delu, v katerem se nanaša na tožečo stranko.
      
         Izrek
      
      
                  1.
               
               
                  O predlogih za intervencijo Evropske komisije in Zvezne republike Nemčije ni treba odločiti.
               
            
                  2.
               
               
                  Uredba Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 se razglasi za nično v delu, v katerem se nanaša na družbo HTTS Hanseatic Trade Trust & Shipping GmbH.
               
            
                  3.
               
               
                  Učinki Uredbe št. 961/2010, ki se nanašajo na družbo HTTS Hanseatic Trade Trust & Shipping, ostanejo v veljavi v obdobju, ki ne sme presegati dveh mesecev od datuma razglasitve te sodbe.
               
            
                  4.
               
               
                  Svet Evropske unije poleg svojih stroškov nosi stroške družbe HTTS Hanseatic Trade Trust & Shipping.
               
            
         (1)  UL C 46, 12.2.2011.